
R E F E R A T   D E   A P R O B A R E 
pentru modificarea Hotărârii Consiliului Local nr. 19/2022 privind
 aprobarea bugetului local al Municipiului Brad pe anul 2022

	
Având în vedere alocarea unor sume de la Ministerul Dezvoltarii, Lucrarilor Publice si Administratiei pentru proiectul SMIS 118451 Eficientizarea energetica a imobilului ambulatoriu si dispensar TBC al Spitalului Municipal Brad”, se impune modificarea H.C.L. nr. 19/2022 privind aprobarea bugetului local al Municipiului Brad pe anul 2022.
         Modificarea veniturilor prevazute în Anexa nr.1 la H.C.L. nr. 19/2022 privind aprobarea bugetului local al municipiului Brad pe anul 2022 constă în suplimentarea capitolului bugetar 42.02 ”Subvenții de la bugetul de stat” cu suma de 104,73 mii lei și a capitolului bugetar 48.02 ”Sume primite de la UE” cu suma de 684,77 mii lei.
Modificarea cheltuielilor prevăzute în Anexa nr. 2 la H.C.L. nr. 19/2022 privind aprobarea bugetului local al Municipiului Brad pe anul 2022 constă în suplimentarea capitolului bugetar 66.02 ”Sănătate” cu suma de 789,50 mii lei pentru obiectivul de investiții „Eficientizarea energetică a imobilului ambulatoriu si dispensar TBC al Spitalului Municipal Brad”.            
Cheltuielile secțiunii de dezvoltare ce urmează a se efectua sunt prezentate în Lista sinteză a obiectivelor de investitii, respectiv Anexa nr. 3 la H.C.L. nr. 19/2022 privind aprobarea bugetului local al Municipiului Brad pe anul 2022, a cărei valoare se suplimentează cu suma de 789,50 mii lei .
Conform celor menționate mai sus veniturile bugetului local al Municipiului Brad pe anul 2022 sunt în sumă de 32.445,43 mii lei, iar cheltuielile bugetului local al Municipiului Brad pe anul 2022 sunt în sumă de 36.825,79 mii lei                   
În contextul celor de mai sus am inițiat prezentul proiect de hotărâre  prin care am propus modificarea Hotărârii Consiliului Local nr. 19/2022 privind  aprobarea bugetului local al Municipiului Brad pe anul 2022 și–l supun plenului Consiliului Local al Municipiului Brad spre dezbatere în forma prezentată.
Invoc în susţinerea propunerii mele prevederile Secţiunii a 2-a  din Legea nr. 317/2021 a bugetului de stat pe anul 2021, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare.

